section_heading: Početak karijere (2015. – 2016.)
paragraph_text: Godine 2015. Cardi je dobila ulogu u televizijskoj emisiji Love & Hip Hop: New York programa VH1; prvi se put pojavila u šestoj sezoni.<ref> Internetsko mjesto Jezebel proglasilo ju je najuspješnijom zvijezdom šeste sezone te emisije.<ref> U šestoj i sedmoj sezoni prikazuje se njezin put do slave i buran odnos s njezinim zaručnikom u zatvoru. Nakon uloge u dvjema sezonama Cardi je 30. prosinca 2016. izjavila da napušta emisiju kako bi se posvetila glazbenoj karijeri.<ref>